recursal/SuperWikiNEXT-32B huggingface dataset:
**தென்மராட்சி** இலங்கையின் யாழ்ப்பாண மாவட்டத்தின் நான்கு பெரும் பிரிவுகளுள் ஒன்று. ஏனையவை வடமராட்சி, வலிகாமம், தீவகம் ஆகியன. தென்மராட்சிக்கு மேற்கே வலிகாமமும், வடக்கே வடமராட்சியும், தெற்கே யாழ்ப்பாணக் கடலேரியும், கிழக்கே கிளிநொச்சி மாவட்டத்தின் ஒரு பிரிவான பச்சிலைப்பள்ளியும் உள்ளன.

தென்மராட்சியின் தலைநகரம் சாவகச்சேரி. சாவகச்சேரி நகரம் சாவகச்சேரி நகர சபையினால் நிர்வாகம் செய்யப்படுகிறது. கைதடி, வரணி, மட்டுவில், கொடிகாமம், கச்சாய் போன்றவை தென்மராட்சியில் உள்ள ஊர்களுட் சில.

தென்மராட்சியில் உள்ள ஊர்கள்
---------------------------

1. வரணி
2. நாவற்காடு
3. இடைக்குறிச்சி
4. தாவளை,இயற்றாலை
5. கொடிகாமம்
6. கைதடி
7. நாவற்குழி
8. தச்சன்தோப்பு
9. சரசாலை
10. மட்டுவில்
11. சாவகச்சேரி
12. மறவன்புலவு
13. அறுகுவெளி
14. நுணாவில்
15. மீசாலை
16. கச்சாய்
17. மிருசுவில்
18. ஒட்டுவெளி
19. விடத்தல்பளை
20. கேரதீவு
21. கெருடாவில், தென்மராட்சி
22. அந்தணன் திடல்
23. அல்லாரை
24. பாலாவி
25. கெட்பெலி
26. தனங்கிளப்பு
27. உசன்
28. மந்துவில்
29. கிளாலி
30. எழுதுமட்டுவாள்

வெளி இணைப்புகள்
---------------

* தென்மராட்சியின் தொன்மையும் பெருமையும்
[*தொடர்பிழந்த இணைப்பு*], பேராசிரியர் ப.புஸ்பரட்ணம்
* பரணிடப்பட்டது 2013-09-23 at the வந்தவழி இயந்திரம்
**நீர் மாசுபடுதல்** என்பது இயற்பியல் மற்றும் உயிரியல் காரணிகளால் விரும்பத் தகாத மாற்றங்களை நீரில் ஏற்படுவதே நீர் மாசுபடுதல் என்று பொருள்.

வீட்டுக்கழிவுகள் - 
வீட்டுக்கழிவுகள் மற்றும் கழிவு நீர்க்குழாய்கள்

பூச்சிகொல்லிகள் - பூச்சிகொல்லிகளும் வேளாண்மை கழிவுகளும்.

நீரினால் காலரா, மலேரியா, வயிற்றுப்போக்கு, மஞ்சள் காமலை, டைபாய்டு போன்ற நோய்கள் உண்டாகின்றன. 

மழைநீர் தேங்குவதால் டெங்கு கொசுவாதலில் முட்டை இட்டு டெங்கு காய்ச்சல் பரவுகிறது.

நீர் மாசுபடும் காரணகள்
----------------------

1. இயற்கைக் காரணகள் : நீர் நிலைக்களில் கரிம மற்றும் கனிமப் பொருட்கள் சிதைவுறுதல்,நீர் நிலைகள் மாசுபட பெரிதும் வழி வகுக்கிறது.
2. செயற்கை காரணகள் : தொழிற்சாலைகளிலிருந்து வெளிவரும் கழிவுநீர், விவசாயம், சாக்கடை நீர்,வீட்டுக் கழிவு நீர்,கதிரியக்கநீர்க் கழிவுகள் மற்றும் கச்சா எண்ணெய் நீர் போன்றவைகள் நீரை மாசுபடுத்துகிறது.

நீர் மாசுபடுத்திகள்
-------------------

1. வீட்டுக் கழிவு நீர்
2. தொழிற்சாலைக் கழிவுநீர்
3. விவசாயக் கழிவுகள்
4. மிதைவையுயிரிகளின் மலர்ச்சி
5. டிடர்ஜெண்டுகள்
6. எண்ணெய்
7. கன உலோகங்கள்
8. நுண்ணுயிரிகள்

கனிமப் பொருள்களால் மாசுறுதல்
----------------------------

அமிலங்கள், காரங்கள், கரையக்கூடிய உப்புக்கள் முதலியவற்றைக்களால் நீர் மாசுபடுகிறது.

### அமிலங்கள் மற்றும் காரங்கள்

பல தொழிற்சாலைகளிலிருந்து வெளிப்படும் மிகப் பொதுவான அமிலம் சல்ப்யூரிக் அமிலமாகும்.நெசவுத் தொழிற்சாலைகள் மற்றும் தோல் பதனிடும் தொழிற்சாலைகளிலிருந்து காரங்கள் கழிவுகளாக வெளியேறுகின்றன.

### கரையக்கூடிய உப்புகள்

நீரில் உள்ள உப்புகளான சோடியம், பொட்டாசியம், கால்சியம், மெக்னிசியம், அயர்ன்,மாங்கனீஸ்

மேற்கோள்கள்
-----------
**சாரதா புரியாநாயக்** (*Sharada Puryanaik*-பிறப்பு 1971) கருநாடகாவைச் சேர்ந்த இந்திய அரசியல்வாதி ஆவார். இவர் 2023 கருநாடக சட்டப்பேரவைத் தேர்தலில் சிமோகா ஊரகம் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இந்தத் தொகுதி பட்டியல் சாதி உறுப்பினர்களுக்காக ஒதுக்கப்பட்ட தொகுதி ஆகும். இவர் ஜனதா தளம் (சமயச்சார்பற்ற) கட்சியின் சார்பில் போட்டியிட்டு வெற்றி பெற்றார். பாஜக கேபி அசோக் நாயக்கை 15,142 வாக்குகள் வித்தியாசத்தில் தோற்கடித்தார். 2018ஆம் ஆண்டில் இவர் அசோக் நாயக்கிடம் 3777 என்ற குறுகிய வித்தியாசத்தில் தோல்வியடைந்து குறிப்பிடத்தக்கது.

சூலை 2023-இல், இவர் சபையில் சட்டமன்றக் கட்சித் துணைத் தலைவராகத் தேர்ந்தெடுக்கப்பட்டார். சட்டமன்றக் கட்சித் தலைவராக எச். டி. குமாரசாமி இருந்தார். இப்பதவிக்கு ஒரு பெண்ணை ஜனதா தளம் (சமயச்சார்பற்ற) கட்சி தேர்ந்தெடுப்பது இதுவே முதல் முறையாகும்.

முன்னதாக மே 2023-இல், தேர்தல் ஆணையத்தின் பறக்கும் படை அளித்த புகாரைத் தொடர்ந்து, தேர்தல் பிரச்சாரத்தில் குழந்தைகளைப் பயன்படுத்தியதாகக் கூறி கும்சி காவல்துறையினர் இவர் மீது வழக்குப் பதிவு செய்தனர்.

மேற்கோள்கள்
-----------

1. ↑  english. "Karnataka shimoga rural sc Election Result 2023 Live, Karnataka Assembly Election Vote Counting, Karnataka shimoga rural sc Winner". *news.abplive.com* (in ஆங்கிலம்). பார்க்கப்பட்ட நாள் 2024-03-08.
2. ↑  "Sharada Puryanaik in Karnataka Assembly Elections 2023". *News18* (in ஆங்கிலம்). பார்க்கப்பட்ட நாள் 2024-03-08.
3. ↑  Belur,DHNS, Rashmi. "Karnataka: Sharada Puryanaik named JD(S) deputy leader". *Deccan Herald* (in ஆங்கிலம்). பார்க்கப்பட்ட நாள் 2024-03-08.
4. ↑  Bureau, The Hindu (2023-05-04). "Shivamogga police register cases for engaging children in election campaign" (in en-IN). *The Hindu*. பன்னாட்டுத் தர தொடர் எண்:0971-751X. .
காரைக்குடி நகராட்சியானது 2013ம் ஆண்டு முதல் சிறப்பு நிலை நகராட்சியாக செயல்பட்டு வருகிறது. 2011ம் ஆண்டு கணக்கெடுப்பின்படி மக்கள் தொகை ஒரு லட்சத்து 6 ஆயிரத்து 793 ஆக உள்ளது. 36 வார்டுகளுடன் செயல்பட்டு வரும் நகராட்சியின் ஆண்டு வருமானம் ரூ. 37.10 கோடியாகும். மார்ச் 15 2024 அன்று காரைக்குடி நகராட்சி மாநகராட்சியாக தரம் உயர்த்தப்பட்டதற்கான ஆணையை அரசு வெளியிட்டது. காரைக்குடி நகராட்சி மற்றும் 2 பேரூராட்சிகள் மற்றும் 5 ஊராட்சிகளை ஒன்றிணைத்து காரைக்குடி மாநகராட்சியாக தமிழ்நாடு அரசு ஆணை வெளியிடப்பட்டுள்ளது. அதன்படி காரைக்குடி மாநகராட்சியில் நகராட்சியோடு இணைக்கப்படும் பேரூராட்சிகளான கோட்டையூர், கண்டனூர் மற்றும் ஊராட்சிகளான அரியக்குடி, இலுப்பைக்குடி, சங்கராபுரம், மானகிரி, கோவிலூர் ஆகிய பகுதிகளும் இணைக்கப்படுகின்றன. இதன் மூலம் காரைக்குடி மாநகராட்சி 2.56 லட்சம் மக்கள் தொகையும் 96 சதுர கிலோமீட்டர் பரப்பளவு கொண்டதாக விரிவடைகிறது. மாநகராட்சியின் மொத்த வருவாய் ரூபாய் 57.5 கோடியாக உயரும் என கணக்கிடப்பட்டுள்ளது.

காரைக்குடி மாநகராட்சியை இயக்கும் காரணிகள்
-----------------------------------------

* மக்கள் தொகை வளர்ச்சி.
* சராசரி ஆண்டு வருமான அதிகரிப்பு.
* சாலைகளை மேம்படுத்துதல்.
* குடிநீர் வழங்குதல்.
* நிலப்பரப்பை மேம்படுத்துதல்.
* கழிவு மேலாண்மை.
* தொழில்துறை அமைப்புகளை நிறுவுதல்.
* கழிவுநீர் இணைப்பு வழங்குதல்.

மேற்கோள்கள்
-----------

1. ↑  "அரசு அறிவிப்பு". *இந்து தமிழ்*. இந்து தமிழ் (இந்து தமிழ்). 15 March 2024.. பார்த்த நாள்: 3 April 2024.
2. ↑  "தமிழக அரசின் அரசாணை செய்திகள்". தினகரன். தினகரன்.. பார்த்த நாள்: 3 April 2024.
கரீபியனில் உள்ள சின்டு மார்தினில் பயணக் கப்பல்களுக்கான கப்பல்துறை
 ரஷ்யாவின் செயின்ட் பீட்டர்சுபெர்கில் உள்ள கப்பல்துறை
 பின்லாந்தின் ஹெல்சின்கியில் உள்ள வூசாரியில் உள்ள முன்னாள் வால்மெட் வூசாரி கப்பல் கட்டும் தளத்தின் பகுதியளவு நிரப்பப்பட்ட உலர் கப்பல்துறை
**கப்பல்துறை** *(dock) எ*ன்பது கப்பல்களை ஏற்றுதல், இறக்குதல், கட்டுதல் அல்லது பழுதுபார்த்தல் ஆகியவை நிகழும் தளத்தை குறிக்கும் சொல் ஆகும். இத்தளத்தை ஆங்கிலத்தில் "டாக்" என்றும் அழைக்கிறார்கள். டாக் அல்லது டொக் என்ற சொல் (இடச்சு மொழியில் டொக்) அமெரிக்க ஆங்கிலத்தில் படகுகள் அல்லது கப்பல்களைக் கையாள்வதில் ஈடுபட்டுள்ள ஒருவரால் அல்லது பலரால் பெரு நீர்ப்பரப்புகளின் கரையில் அல்லது அருகாமையில் உருவாக்கப்பட்ட கட்டமைப்புகளைக் குறிக்கிறது.

வரலாறு
------

செங்கடல் கடற்கரையில் கி.மு. 2500 இல் இருந்த பார்வோன் கூபுவின் பண்டைய எகிப்திய துறைமுகமான வாடி அல்-ஜார்ஃப் என்ற இடத்தில் கண்டுபிடிக்கப்பட்டவைதான் ஆரம்பகால அறியப்பட்ட கப்பல்துறைகள் ஆகும்.  தொல்பொருள் ஆராய்ச்சியாளர்கள் இந்த தளத்திற்கு அருகில் நங்கூரங்கள் மற்றும் சேமிப்பு சாடிகளை கண்டுபிடித்தனர். 

இந்தியாவில் உள்ள லோதலில் கண்டறியப்பட்ட ஒரு கப்பல்துறை கிமு 2400 க்கு முந்தையது என கணிக்கப்பட்டுள்ளது

மேற்கோள்கள்
-----------

1. ↑  Marouard, Gregory; Tallet, Pierre (2012). "Wadi al-Jarf - An early pharaonic harbour on the Red Sea coast". *Egyptian Archaeology* **40**: 40–43.. பார்த்த நாள்: 18 April 2013.
2. ↑  Tallet, Pierre (2012). "Ayn Sukhna and Wadi el-Jarf: Two newly discovered pharaonic harbours on the Suez Gulf". *British Museum Studies in Ancient Egypt and Sudan* **18**: 147–68. பன்னாட்டுத் தர தொடர் எண்:2049-5021.. பார்த்த நாள்: 21 April 2013.
3. ↑  Codebò, Mario (2013). "ARCHAEOASTRONOMICAL SURVEYS IN LOTHAL (INDIA)". பார்க்கப்பட்ட நாள் 2020-05-10.
4. ↑  Frenez, D.. *Lothal re-visitation Project, a fine thread connecting Intis to contemporary Raveena (Via Oman)*.
**ஜி. ஏ. வடிவேலு** (G. A. Vadivelu) (12 சூன் 1925 – 13 சனவரி 2016) இந்திய விடுதலைப் போராட்ட வீரரும், இராசகோபாலாச்சாரி மற்றும் காமராசருடன் நெருங்கிப் பழகிய தமிழ்நாடு அரசியல்வாதியும் ஆவார். *சமுதாயம்* மற்றும் *புது வாழ்வு* போன்ற செய்திப் பத்திரிகைகளை நடத்தியவர்.

இளமை
----

தர்மபுரி மாவட்டத்தின் கொளஹள்ளியில் பிறந்த ஜி. ஏ. வடிவேலு, தர்மபுரி உயர்நிலைப்பள்ளியில் படித்தவர். சிறிது காலம் பிரித்தானிய அரசின் வருவாய்த் துறையில் எழுத்தராகப் பணியாற்றியவர். இந்திய விடுதலை இயக்கத்தில் பங்கு கொள்வதற்காக அரசுப் பணியை துறந்தவர்.

தமது பதினைந்தாவது வயதில் இந்திய தேசிய காங்கிரசு கட்சியில் இணைந்த வடிவேலு, 1940ல் மகாத்மா காந்தி தலைமையில் நடைபெற்ற தனிநபர் சத்தியாகிரகப் போராட்டத்திலும், 1942ல் நடைபெற்ற வெள்ளையனே வெளியேறு இயக்கத்திலும் கலந்து கொண்டவர்.

இந்திய விடுதலைக்குப் பின்னர்
----------------------------

இந்திய விடுதலைக்குப் பின்னர், ஜெயப்பிரகாஷ் நாராயணன் நிறுவிய சோசலிஸ்ட் கட்சியில் இணைந்து அதன் பொதுச் செயலாளராக பணியாற்றியவர். நிலமற்ற ஏழை விவசாயக் கூலிகளுக்காக நடத்தப்பட்ட போராட்டங்களில் கலந்து கொண்டு பல முறை சிறை சென்றவர்.

இந்திரா காந்தி அறிவித்த நெருக்கடி நிலைக்கு எதிராக குரல் கொடுத்த வடிவேலு சிறையில் அடைக்கப்பட்டார். 1977ல் ஜனதா தளம் கட்சியில் இணைந்து செயல்பட்டவர். பின்னர் ஜனதா தளக் கட்சியின் தமிழ் மாநிலத் தலைவராகவும், இரண்டு ஆண்டுகள் தேசியப் பொதுச் செயலாளராகவும் பணிபுரிந்தவர். 2002ல் மீண்டும் இந்திய தேசிய காங்கிரசு கட்சியில் இணைந்தார்.

படைப்புகள்
----------

* செம்பியர் திலகம் புதினம் 1985

மேற்கோள்கள்
-----------

1. ↑  ஜி.ஏ.வடிவேலு மரணம்
2. ↑  Staff Reporter. "Former JD(S) State president Vadivelu dead". *The Hindu*.
**சுசிலா கெர்கெட்டா** (*Sushila Kerketta*-27 ஏப்ரல் 1939-19 அக்டோபர் 2009) 1985 முதல் 2000 வரை பீகார் சட்டமன்ற உறுப்பினராகவும் கூண்டி மக்களவைத் தொகுதியிலிருந்து இந்திய நாடாளுமன்றத்தில் மக்களவை உறுப்பினராகவும் இருந்தவர் ஆவார்.

சுசிலா பீகார் அரசில் பல முக்கிய துறைகளில் பதவி வகித்துள்ளார். 1985 முதல் 1988 வரை நீர்ப்பாசனத் துறை அமைச்சராகவும் இருந்துள்ளார். 1989ஆம் ஆண்டில் இவர், சுரங்கங்கள் மற்றும் புவியியல் மற்றும் உணவு மற்றும் பொது விநியோகத் துறை அமைச்சராக இருந்தார்.

சுசிலா சார்க்கண்டின் கூண்டி மக்களவைத் தொகுதியிலிருந்து மக்களவை உறுப்பினராக இந்திய தேசிய காங்கிரசு கட்சியின் சார்பில் பணியாற்றியுள்ளார்.

இளமையும் கல்வியும்
------------------

சுசிலா பீகாரில் 1939 ஏப்ரல் 27 அன்று பீகாரின் ராஞ்சி பிரபுதயால் மார்க்கி மற்றும் மைனி மார்க்கி ஆகியோருக்கு மகளாகப் பிறந்தார். இவர் ராஞ்சியில் உள்ள தூய சவேரியார் கல்லூரியில் கல்வியில் இளங்கலை மற்றும் தத்துவத்தில் முதுகலைப் பட்டம் பெற்றார்.

பின்னர் சுசிலா, நோட்ரோட் கெர்கெட்டாவை 28 திசம்பர் 1970-இல் திருமணம் செய்து கொண்டார். இந்த இணையருக்கு ரோசன், பிரவீன், நவீன், சந்தியா மற்றும் ஆஷா என்ற மூன்று மகன்களும் இரண்டு மகள்களும் இருந்தனர்.

சுசிலா பிர்சா கல்லூரியில் விரிவுரையாளராகவும் இருந்தார். இதன் பின்னர் அக்கல்லூரியின் முதல்வராகவும் பணியாற்றியுள்ளார்.

தனிப்பட்ட நலன்கள்
-----------------

கெர்கெட்டா ஒரு சமூக சேவகர். இவர் தொடர்ந்து உள்ளூர் கிராமங்களுக்குச் சென்று உள்ளூர் கை தறிகள் போன்ற நிறுவனங்களை ஊக்குவித்தார். இவர் வில்வித்தை, கால்பந்து மற்றும் வளைதடிப் பந்து ஆகிய விளையாட்டுக்களில் ஆர்வம் கொண்டவர். இவர் சார்க்கண்டு மகளிர் வளைதடிப் பந்தாட்டச் சங்கம், மகளிர் வளைதடிப் பந்தாட்டச் சங்கம் (சோட்டாநாக்பூர்) மற்றும் பீகார் மகளிர் வளைதடிப்பந்தாட்டச் சங்க தலைவராக இருந்துள்ளார்.

வகித்த பதவிகள்
--------------

* 1985-2000 உறுப்பினர், பீகார் சட்டப் பேரவை (மூன்று முறைகள்)
* 1985-88 மாநில அமைச்சர், நீர்ப்பாசனம், பீகார் அரசு
* 1988-89 ஊரக வளர்ச்சி, உணவு மற்றும் பொது வழங்கல் துறை அமைச்சர், பீகார் அரசு
* 1989-90 அமைச்சர், சுரங்கங்கள் மற்றும் புவியியல் துறை, பீகார் அரசு
* 1990-95 ஒருங்கிணைப்பாளர், பொதுக் கணக்குக் குழு, பீகார் சட்டமன்றம்
* 1990-2000 துணைத் தலைவர், காங்கிரசு கட்சி, பீகார் சட்டமன்றம்; தலைவர், சிறுவர் மற்றும் பெண் அபிவிருத்தி குழு (இரு முறை)
* 2004 14வது மக்களவை உறுப்பினர், பெண்கள் அதிகாரமளித்தல் குழு; உறுப்பினர், தொழிலாளர் குழு
* 16 ஆகத்து 2006 உறுப்பினர், பெண்கள் அதிகாரமளித்தல் குழு
* 5 ஆகத்து 2007 உறுப்பினர், தொழிலாளர் நிலைக்குழு

தனிப்பட்ட வாழ்க்கை
------------------

கெர்கெட்டா திசம்பர் 28, 1970-இல் நோட்ராட் கெர்கெட்டாவை மணந்தார். பின்னர் மூன்று மகன்களும் இரண்டு மகள்களும் பிறந்தனர். நோட்ரோட் கெர்கெட்டா இறப்பதற்கு முன்னதாகவே இறந்தார்.

கெர்கெட்டா 19 திசம்பர் 2009 அன்று ராஞ்சியில் மாரடைப்பைத் தொடர்ந்து இறந்தார். கெர்கெட்டா இறக்கும்போது தனது மூத்த மகன் ரோசன் குமார் சூரினுடன் தங்கியிருந்தார்.

மேற்கோள்கள்
-----------

1. 1 2 3 4  "Members : Lok Sabha". *164.100.47.194*. பார்க்கப்பட்ட நாள் 2017-07-29.
2. 1 2  "The Telegraph – Calcutta (Kolkata) | Jharkhand | Sushila Kerketta passes away". *www.telegraphindia.com*. Archived from the original on 29 July 2017. பார்க்கப்பட்ட நாள் 2017-07-29.
***டன்கிர்க்* (ஆங்கிலம்:Dunkirk)** என்பது கிறிஸ்டோபர் நோலனால் எழுத்து, இயக்கம் மற்றும் இணைத்தயாரிப்பு செய்யப்பட்டு 2017-ஆம் ஆண்டு வெளிவந்த திரைப்படம். இது இரண்டாம் உலகப்போரின் போது நடந்த டன்கிர்க் வெளியேற்றம்(டைனமோ நடவடிக்கை) எனும் நிகழ்வை அடிப்படையாகக்கொண்டு சித்தரிக்கப்பட்ட திரைப்படமாகும்.

இத்திரைப்படத்தின் நடிப்புக்குழு பியோன் வைட்ஹெட்,டாம் க்ளின்-கார்னீ,ஜாக் லோடன்,ஹாரிஸ் ஸ்டைல்ஸ்,அனுரின் பெர்னார்ட்,ஜேம்ஸ் டி'ஆர்சி,பேரி கோகன்,கென்னத் ப்ரானாஹ்,கிளியன் மர்பி,மார்க் ரைலன்ஸ் மற்றும் டாம் ஹார்டி ஆகியோரை உள்ளடக்கியது. இத்திரைப்படம் பிரித்தானிய, அமெரிக்க மற்றும் டச் இணைத்தயாரிப்பாளர்களைக் கொண்டு தயாரிக்கப்பட்டு வார்னர் ப்ரோஸ். பிக்ச்சர்ஸ் மூலம் விநியோகம் செய்யப்பட்டது.

டன்கிர்க் திரைப்படம் மூன்று விதமான வெளியேற்றங்களை சித்தரிக்கிறது: நிலம், நீர் மற்றும் ஆகாயம்.
இத்திரைப்படத்தின் படப்பிடிப்பு 2016 ஜூன் மாதம் டன்கிர்க்-இல் தொடங்கி செப்டம்பர் மாதம் 
லாஸ் ஏஞ்சல்ஸ்-இல் முடிக்கப்பட்டு அடுத்தக்கட்ட தயாரிப்பு வேலைகள் தொடங்கப்பட்டது. இப்படத்தின் ஒளிப்பதிவாளர் 'ஹொய்ட் வான் ஹொய்டமா' ஐமாக்ஸ் 65mm மற்றும் 65mm பெரிய வடிவம் கொண்ட படங்களில்(large format film stock) படம்பிடித்தார்.மேலும் இத்திரைப்படத்தில் ஆயிரக்கணக்கான படகுகள், இரண்டாம் உலகப்போர் கால விமானங்கள் போன்றவை பயன்படுத்தப்பட்டன.

இத்திரைப்படத்தின் சிறப்புக்காட்சி(premier) 13 ஜூலை 2017-ல் லண்டன்-ல் உள்ள ஓடியன் லேய்ச்செஸ்டர் சதுக்கத்தில் திரையிடப்பட்டது மற்றும் 21 ஜூலை 2017-ல் அமெரிக்கா மற்றும் பிரிட்டனில் ஐமேக்ஸ் 70mm மற்றும் 35mm வடிவங்களில் வெளியிடப்பட்டது.

இத்திரைப்படம் $524.9 மில்லியன் வசூலித்ததன் மூலம் இரண்டாம் உலகப்போரின் கதைக்களத்தைக்கொண்டு தயாரிக்கப்பட்ட திரைப்படங்களில் அதிகம் வசூலித்த திரைப்படம் என்ற சாதனை படைத்தது. மேலும் இப்படத்தின் சிறந்த இயக்கம்,திரைக்கதை மற்றும் ஒளிப்பதிவிற்காக விமர்சகர்களாலும்,திரைப்பட ஆர்வலர்களால் பாராட்டப்பட்டது.பல விமர்சனங்கள் இது நோலனின் சிறந்த படைப்புகளில் ஒன்று என்ற கருத்தை முன்வைத்தன.

மேலும் படிக்க
-------------

* ஜாசுவா லீவைன் (27 சூன் 2017). *டன்கிர்க்: திரைப்படமாக்கப்பட்ட வரலாறு*. HarperCollins. பன்னாட்டுத் தரப்புத்தக எண்:978-0062740304. .
* சேம்சு மொட்ரம் (18 ஜூலை 2017). *டன்கிர்க் தயாரிப்பு*. Insight Editions. பன்னாட்டுத் தரப்புத்தக எண்:978-1683831075.
* கிறிஸ்டோபர் நோலன் (8 ஆகத்து 2017). *டன்கிர்க்*. Faber & Faber. பன்னாட்டுத் தரப்புத்தக எண்:978-0571336258. .

வெளியிணைப்புகள்
---------------

* அதிகாரப்பூர்வ இணையதளம்
* டுவிட்டரில் டன்கிர்க் இதை விக்கித்தரவில் தொகுக்கவும்
* இணையதள திரைப்பட தரவுத்தளத்தில்  *டன்கிர்க்*
* மெடாகிரிடிக்கில்  *டன்கிர்க்*
* பாக்சு ஆபிசு மோசோவில் *டன்கிர்க் (திரைப்படம்)*
* அழுகிய தக்காளிகளில் *டன்கிர்க் (திரைப்படம்)*

| * பா
* உ
* தொ
கிறிஸ்டோபர் நோலன் திரைப்படங்கள் |
| --- |
| 
* *டூடில்பக்* (1997)
* *பால்லோவிங்* (1998)
* *மெமன்டோ* (2000)
* *இன்சாம்னியா* (2002)
* *பேட்மேன் பிகின்ஸ்* (2005)
* *த பிரஸ்டீஜ்* (2006)
* *த டார்க் நைட்* (2008)
* *இன்செப்சன்* (2010)
* *த டார்க் நைட் ரைசஸ்* (2012)
* *இன்டர்‌ஸ்டெலர்* (2014)
* *டன்கிர்க்* (2017)
* *டெனெட்டு* (2020)

 |
**பெந்தியாலா நாகேசுவர ராவ்** ( *Pendyala Nageswara Rao* ) (6 மார்ச் 1917- ஆகஸ்ட் 1984) ஓர் இந்திய இசையமைப்பாளரும், பல இசைக்கருவிகளை இயக்கும் கலைஞரும், நடத்துனரும், இசை தயாரிப்பாளரும் ஆவார். இவர் தமிழ் மற்றும் கன்னட திரைப்படங்களுடன் தெலுங்கு சினிமா தனது படைப்புகளுக்காக அறியப்படுகிறார்.

ஆரம்பகால வாழ்க்கை மற்றும் தொழில்
--------------------------------

விசயவாடாவுக்கு அருகிலுள்ள வனுகூரில் பிறந்த இவர் பின்னர் காட்டூருக்கு குடிபெயர்ந்தார். நடிகர் மிக்கிலினேனியும் இவரும் கபிலவை ராமநாத சாஸ்திரியின் மாணவர்களாக இருந்தனர். 

இவரது தந்தை சீதாராமையா உட்பட இவரது மூதாதையர்கள் இசைக் கலைஞர்களாக இருந்தனர். இதேபோல் இவரும் குழந்தை பருவத்திலிருந்தே இசையில் ஆர்வம் காட்டினார். இவர் தனது தந்தையின்டன் நாடகங்களுக்கு ஆர்மோனியம் வாசித்து வந்தார். *கிருஷ்ண துலாபாரம்* நாடகத்தில் ஜம்பாவதியாக முதல் முறையாக நடித்தார். பின்னர் ஜோன்னவிட்டுல சேஷகிரி, உருசியேந்திரமணி, லட்சுமிராஜ்ஜியம் ஆகியோருடன் துலாபாரம் நாடகத்தில் ருக்மிணி, நாரத கதாபாத்திரங்களில் நடித்த்தன் மூலம் பார்வையாளர்களின் பாராட்டைப் பெற்றார்.

அந்தக் காலகட்டத்தில் இவரது திறமைகளைப் பார்த்த கடாரு நாகபூஷன், *தல்லி பிரேமா* (1941) திரைப்படத்திற்காக தனது இசைக்குழுவில் பணியாற்ற அழைத்தார். சென்னைக்குச் சென்று ராஜராஜேஸ்வரி பிலிம்ஸில் சேர்ந்து தினகர் ராவ் மற்றும் எஸ். வி. வெங்கடராமன் ஆகியோருக்கு உதவி இயக்குனராகப் பணியாற்றினார். இரண்டாம் உலகப் போர் தொடங்கியவுடன் வீடு திரும்பினார். பின்னர் காளி பெஞ்சலா நரசிம்ம ராவின் கீழ் மாயலோகம் பத்தில் ஆர்மோனியம் வாசிப்பவராக பணியாற்ற குடவல்லி ராமபிரம்மத்தால் அழைக்கப்பட்டார். கோ. சூ. பிரகாஷ் ராவ் தனது துரோகி என்ற படத்திற்காக இவரை முழு இசையமைப்பாளராக்கினார். இது இவருக்கு நல்ல புகழைக் கொண்டு வந்தது. சுமார் 100 படங்களுக்கு இசையமைத்துள்ளார், அவற்றில் சில மறக்கமுடியாத வெற்றிப் படங்களாகும்.

மேற்கோள்கள்
-----------

வெளி இணைப்புகள்
---------------



1. 1 2  Nata Ratnalu, Mikkilineni Radhakrishna Murthy, Second edition, 2002; pp:582-4.
2. ↑  Narasimham, M. L. (2015-11-19). "Blast from the past: Jayabheri (1959)". *The Hindu*. .
3. ↑  Your Personal Radio (?). "Remembering Legends - Pendyala Nageswara Rao (2014) - Pendyala Nageshwara Rao - Listen to Remembering Legends - Pendyala Nageswara Rao songs/music online - MusicIndiaOnline". Mio.to. பார்க்கப்பட்ட நாள் 2016-05-26.
**நியான்ஃபோ**(சீனம்) அல்லது **நெம்புட்ஸு**(ஜப்பானியம்) என்பது மகாயான பௌத்தத்தின் சுகவதி பிரிவினரால் அடிக்கடி பயன்படுத்தப்படும் ஒரு சொல் ஆகும். இதற்கு **புத்தரின் நினைவு** என பொருள் கொள்ளலாம். பக்தியின் காரணமாக அமிதாப புத்தரை வாழ்த்துவதையே இந்தச்சொல் குறிப்பிடுகிறது. இதை அவ்வபோது கூறுவதினால் அமிதாபரின் சுகவதியில் பிறக்கலாம் என சுகவதி பிரிவினரால் கருதப்படுகிறது. 

*நமோ அமிதாப புத்த* என்ற சமஸ்கிருத சொற்றொடரே ஆரம்ப காலத்தில் நெம்புட்ஸுவாக பயன்படுத்தப்பட்டு வந்தது. இதற்கு *அமிதாப புத்தர் போற்றி* என்று பொருள். எனினும் பௌத்தம் பல நாடுகளுக்கு பரவிய வேளையில் இந்த சொற்றொடர் அந்தந்த நாட்டின் உச்சரிப்புக்கு ஏற்றவாறு மாற்றம் பெற்றுவிட்டது.

பல்வேறும் மொழிகளில்
-------------------

பின் வரும் அட்டவனையில் இம்மந்திரத்தின் வெவ்வேறு ஒலிப்புகளைக் காணலாம்:

| மொழி | வரி வடிவம் | ஒலிப்பு |
| --- | --- | --- |
| மாண்டரீன் சீனம் | 南無阿彌陀佛 | நமோ அமிடஃபோ |
| ஜப்பானியம் | கன்ஜி: 南無阿弥陀仏ஹிரகனா: なむ あみだ ぶつ | நமு அமிடா புட்ஸு |
| கொரிய மொழி | 남무아미타불 | நம் மு அ மி டா புல் |
| வியட்நாமிய மொழி | Nam Mô A Di Đà Phật | நம் மோ ஆ யீ டா பட் |
|

அமிதாபரின் பெயரை நினைவுக்கூர்ந்து உச்சரித்துக்கொண்டே இருந்தால் அமிதாபரின் சுகவதியில் மறுபிறப்பு கிடைக்குமென சுகவதி பௌத்தத்தினர் நம்புகின்றனர். அவர்களின் கூற்றுப்படி, இச்செயல் எண்ணிலடங்கா தீய கருமங்களை அழிக்கும் வல்லமை உடையது. 

சுகவதி பௌத்தத்தின் *ஜோடோ ஷின்ஷு* பிரிவனரின் படி *நியான்ஃபோ* என்பதை வேண்டுதலாக இல்லாமல் அமிதாப புத்தரின் மேதுள்ள பக்தியில் செய்யப்படுவது எனக்கருதினர். ஏனெனில் எப்போது ஒருவருக்கு அமிதாப புத்தரின் மீது நம்பிக்கை வருகிறதோ, அப்பொழுதே அவர் சுகவதியில் மறுபிறப்பெய்துவது உறுதி செய்யப்படுகிறது.

தோற்றம்
-------

*நியான்ஃபோ*வின் தத்துவம் சுகவதிவியூக சூத்திரத்தில் இருந்து பெறப்படுகிறது. இந்த சூத்தரத்தின் படி, அமிதாபர் இந்த பிரபஞ்சத்தில் உள்ள அனைத்து உயிர்களையும் காப்பாற்றுவதற்காக 48 உறுதிமொழிகள் எடுத்துக்கொள்கிறார். 

அவரது 18வது உறுதிமொழியில் இவ்வாறு கூறப்பட்டுள்ளது.

|  |  |  |
| --- | --- | --- |
| "| நான் புத்த நிலை அடையும் போது, இந்த பிரபஞ்சத்தில் என் மீது நம்பிக்கை உள்ள அனைத்து உலகங்களிலும் உள்ள உயிர்களும் சுகவதிவதியில் பிறக்க வேண்டி என் மீது பற்று வைத்து 10 முறையேனும் எனது பெயரை அழைத்து, அவர்கள் சுகவதியில் பிறக்காவிட்டால், எனக்கு போதி கிடைக்காமல் போகட்டும். எனினும் பஞ்சமா பாவங்கள் செய்தவர்களும் தர்மத்தை தூற்றுபவர்கள் இதிலிருந்து விலக்கப்படுகிறார்கள் | "|

இதன் எளிமையின் காரணமாக பொது மக்களிடம் இந்த நெம்புட்ஸு மிகவும் புகழ் பெற்று விளங்கத்தொடங்கியது.

இவற்றையும் பார்க்கவும்
----------------------

* ஜுவால மந்திரம்
* ஓம் மணி பத்மே ஹூம்

வெளி இணைப்புகள்
---------------

* ஜோடோ ஷு பிரிவனரின் கருத்துப்படி - நியான்ஃபோ
* டன்னிஷோ பரணிடப்பட்டது 2008-01-02 at the வந்தவழி இயந்திரம்
* சுகவதிவியூக சூத்திரம் பரணிடப்பட்டது 2011-06-14 at the வந்தவழி இயந்திரம்
* பௌத்த அகராதி
[*தொடர்பிழந்த இணைப்பு*] (புகுபதிகைப் பெயர் "guest")
Corymbia calophylla kinoகோரிம்பியா காலோபிலா கினோ(கோந்து)
**கோந்து** *(Gum)* என்பது சில தாவரங்களின் சாறும் பிசின்பொருட்களும் அடங்கிய ஒட்டுபொருளாகும். இது எப்போதும் பலசர்க்கரைப் பொருளால் ஆனதாகும். இது மரப்பட்டைகளின் அடியிலோ விதைப் பூச்சாகவோ அமைகிறது. இந்த பலசர்க்கரைப் பொருள் உயர் மூலக்கூற்று எடையுடன் நீர்வேட்பிகலாக அமைகின்றன மேலும், நீர்நொய்மங்களாகவும் உள்ளன.

விதைப்பூச்சாக
-------------

பல கோந்துகள் தவரங்களின் விதைப்பூச்சாக அமைகின்றன; கோந்துப் பூச்சின் தகவமைப்பு நோக்கம் விதை முளைத்தலைக் காலத் தாழ்த்தம் செய்வதேயாகும். இந்த கோந்துப் பூச்சுக்கு சிறந்த எடுத்துக்காட்டாக, மேற்கு நச்சு ஓக் மரம் ஆகும். இது பரவலாக மேல்வட அமெரிக்காவில் காணப்படுகிறது.

Gum from Red Gum crystaline செம்படிகக் கோந்து

அடிக்குறிப்புகள்
----------------

1. ↑  Schröder, Monika J. A. (2003). *Food Quality and Consumer Value: Delivering Food that Satisfies*. Springer. பன்னாட்டுத் தரப்புத்தக எண்:3-540-43914-5. .
2. ↑  Hogan, C. Michael (15 October 2008). Nicklas Strömberg (ed.). "Western poison-oak: Toxicodendron diversilobum". *GlobalTwitcher*. Archived from the original on 21 July 2009.
**சத்சங்கம்** (Satsang/ Satsanga / Satsangam) (சமசுகிருதம்: सत्सङ्ग) இறை நாட்டம் கொண்டவர்கள், இறைவனைக் குறித்து சான்றோர்கள் கருத்துக்கள் பரிமாறிக் கொள்ளும் அமைப்பே இந்து சமயத்தில் சத்சங்கம் என்பர். பொதுவாக குரு, மகான்கள் போன்ற சான்றோர்களிடம் அருகே இருந்து ஆன்மித் தேடலில் ஈடுபட்டுள்ள சாதகர்கள் இறைவனைக் குறித்து அறிந்து கொள்ளும் இடமாகக் கொள்ளலாம். சுருக்கமாக சான்றோர்களின் கூட்டே சத்சங்கம் என அறியப்படுகிறது.

பெயர்க்காரணம்
-------------

சத்சங்கம் எனும் சொல்லிற்கு சமசுகிருத மொழியில்

* *சத்* எனில் உண்மை அல்லது சத்தியம் அல்லது இறைவன் எனப் பொருள்
* *சங்கம்* எனில் ஒன்று சேர்தல் எனப்பொருள்படும்.

பொருள் விளக்கம்
---------------

*லிசேலோத்தே பிரிஸ்க்* என்ற மெய்யியலாரின் கூற்றுப்படி சத்சங்கம் என்பதற்கு:.

> ... a traditional activity in the Indian spiritual context, meaning "being with good/righteous companions." Satsang is a sitting together with an enlightened person who usually gives a short speech and then answers questions.
> 
> 
>

இதனையும் காண்க
--------------

* சங்கம்

மேற்கோள்கள்
-----------

1. ↑  Krishnamurti & Needleman 1971.
2. 1 2  Frisk 2002.

உசாத்துணை
---------

* Frisk, Liselotte (2002), "The Satsang Network", *Nova Religio: The Journal of Alternative and Emergent Religions, Volume 6, Issue 1, pages 64–85*, ISSN 1092-6690
* Krishnamurti, Jiddu; Needleman, Jacob (1971), *Conversations with Jacob Needleman*

வெளி இணைப்புகள்
---------------

* What is Satsang?

இந்து மெய்யியல் கருத்துருக்கள்
**கொடை** (*Kodai*) என்பது 2023 ஆம் ஆண்டு வெளியான இந்தியத் தமிழ் மொழி காதல் நகைச்சுவை நாடகத் திரைப்படமாகும். இத்திரைப்படத்தை ராஜாசெல்வம் இயக்கியுள்ளார். கார்த்திக் சிங்கா மற்றும் அனயா லட்சுமி ஆகியோர் முக்கிய வேடங்களில் நடித்துள்ளனர். இப்படத்திற்கு சுபாஷ் கவி இசையமைத்துள்ளார், அர்ஜுனன் கார்த்திக் ஒளிப்பதிவு செய்துள்ளார், ஜி.சசிகுமார் படத்தொகுப்பு செய்துள்ளார். இது 10 பிப்ரவரி 2023 அன்று வெளியிடப்பட்டது.

கதைக்களம்
---------

ஆதரவற்ற குழந்தைகள் இல்லம் நடத்தும் கதாபாத்திரத்தில் கார்த்திக் சிங்கா நடித்துள்ளார். தான் நடத்தும் அந்த இல்லத்துக்குக் கிடைத்த தொகையை மோசடி ஆசாமியிடம் பறிகொடுக்கிறார். அப்பணத்தை அவர்கள் வழியிலேயே சென்று மீட்டெடுக்க செய்யும் முயற்சிகளே கொடை படத்தின் மையம் ஆகும்.

நடிகர்கள்
---------

* பாஸ்கராக கார்த்திக் சிங்கா (தமிழ் நடிகர்)
* பவித்ராவாக அனயா
* பாஸ்கரின் நண்பர் பாண்டியாக ரோபோ சங்கர்
* ஞானமாக எம். எசு. பாசுகர்
* தேநீர் கடை உரிமையாளர் தங்கமணியாக ஜி. மாரிமுத்து
* தரகராக சிங்கமுத்து
* ஆனந்தனாக அஜய் ரத்னம்
* போலி காவலர் வெங்கட்டாக போஸ் வெங்கட்
* வடிவேலாக சுவாமிநாதன்
* கு. ஞானசம்பந்தன் as the orphan caregivers
* பாஸ்கரின் நண்பர் பழனியாக சிசர் மனோகர்
* வடிவேலின் மைத்துனராக கிரேன் மனோகர்
* பவித்ராவின் தந்தையாக ஆனந்த் பாபு
* ரோஜாவாக கே. ஆர். விஜயா
* மதனாக கராத்தே ராஜா

தயாரிப்பு
---------

இதற்கு முன்பு *மாமதுரை* (2007), *அய்யன்* (2011) ஆகிய படங்களில் நடித்த நடிகர் சிங்கமுத்துவின் மகன் வாசன் கார்த்திக், கார்த்திக் சிங்கா என்ற புதிய மேடைப் பெயரை கொடை திரைப்படத்திற்குப் பயன்படுத்தினார்.

இசை
---

படத்தின் ஒலிப்பதிவு மற்றும் பின்னணி இசையை சுபாஷ் கவி இசையமைத்துள்ளார்.

வரவேற்பு
--------

இத்திரைப்படம் 10 பிப்ரவரி 2023 அன்று தமிழ்நாடு முழுவதும் வெளியிடப்பட்டது. *தி ஹிந்து தமிழின்* ஒரு விமர்சகர், படத்திற்கு ஐந்தில் இரண்டு நட்சத்திரங்களைக் கொடுத்து, "உற்சாகம் குறைவாக இருந்தது" என்று முடித்திருந்தார்.  "காதல், நகைச்சுவை மற்றும் அதிரடி" ஆகிய எல்லாவற்றின் கலவையும் இந்தப் படத்தில் இருப்பதாக *தினத்தந்தியின்* ஒரு விமர்சகர் குறிப்பிட்டார்.  *தினபூமியின்* ஒரு விமர்சகர் படத்திற்கு எதிர்மறையான விமர்சனத்தையும் கொடுத்தார்.

மேற்கோள்கள்
-----------

1. ↑  பாபு, ஹரி (9 February 2023). ""அப்பாக்கும் வடிவேலுக்கும் சின்ன ஈகோ பிரச்னை, மீடியாதான்..!"- சிங்கமுத்து மகன் கார்த்திக் சிங்கா".
2. ↑  "கொடை: திரை விமர்சனம்". 13 February 2023.
3. ↑  "சினிமா விமர்சனம்: கொடை". February 14, 2023.
4. ↑  "கொடை விமர்சனம்".
**பிரபா பாரதி** (*Prabha Bharti*-இறப்பு 2000) 1960 முதல் 1990 வரை புகழ்பெற்ற இந்திய கவ்வாலி மற்றும் கசல் பாடகி ஆவார். இந்தியாவில் முதல் பெண் கவ்வால்-பாடகராக இருந்தார் பிரபா. கவ்வாலி பாரம்பரியமாக ஆண் பாடகர்களின் காப்பகமாக இருக்கும் சூபித்துவ பக்தி இசை ஒரு வடிவமாகும். தனது இசைத்தொகுப்பான "ரங்-இ-கவ்வாலி" (1978), கவாலீஸ், "சாப் திலக்" மற்றும் "மை நி மை",  தவிர, "பிரபா பாரதி கசல் & கவாலி" என்ற இசைத்தொகுப்பு, கேசர் சிங் நருலா இசையுடன் சரிகம (எச். எம். வி-இ. எம். ஐ. ஐ) வெளியிட்டது.

தொழில் வாழ்க்கை
---------------

பிரபா தனது இசை வாழ்க்கையைத் தொடங்கியபோது, இவர் முட்டுக்கட்டையாக அதிகமாக இருப்பதை உணர்ந்து கொண்டார், இருப்பினும் பின்னர் பெண் கவ்வால்களின் போக்கு பிரபலமானது. பாலிவுட்டில் பிலிமி கவாலி பாலினப் போரைச் சித்தரிக்கத் தொடங்கியது, இதில் ஆண் மற்றும் பெண் கவ்வால் ஒருவருக்கொருவர் போட்டியிட்டனர். ஒரு இந்து குடும்பத்தில் பிறந்த இவர், சூஃபி வட்டாரங்களில் விரும்பப்படும் பாடகியாக இருந்தார். மேலும் வணிக மற்றும் தனியார் இடங்கள் மற்றும் புனிதத் தலங்களில் நிகழ்ச்சிகளை நடத்தினார்.

1970கள் மற்றும் 1980களில் இவர் தொழில் வாழ்க்கையின் உச்சத்திலிருந்தபோது, தில்லி, உத்தரப்பிரதேசம் மற்றும் பெரிய நகரங்களில் முன்னணி கவ்வாலாக இருந்தார். உஸ்தாத் சோட்டே உசாஃப், நசீர் பாரதி, அப்சல் இக்பால் மற்றும் இமாம் கான் உள்ளிட்ட ஆண் கவ்வால்களுக்கு எதிரான பல கவ்வாலி போட்டிகளில் வென்றார். 1971 இந்திய-பாக்கித்தான் போரின் போது இந்தியத் தரைப்படை வீரர்களுக்கு நிதி திரட்டுவதற்காக இவர் கச்சேரிகளையும் ஏற்பாடு செய்தார். 1980ஆம் ஆண்டில், இந்தியக் குடியரசு தின கொண்டாட்டங்களின் ஒரு பகுதியாக, இந்திய மக்கள் தொடர்புத் துறை குழு நிதியுதவியுடன் துபாய், குவைத், திமிஷ்கு, அபுதாபி மற்றும் மஸ்கத் போன்ற மத்திய கிழக்கு நாடுகளில் இவரது குழு தொடர்ச்சியாக இசை நிகழ்ச்சிகளை நிகழ்த்தியது.

பாலிவுட் பின்னணி பாடகராகவும் ஒரு சில பாடல்களை பிரபா பாடினார். இவர் 1970 முதல் 1980களில் செழித்து 1990கள் வரை சுறுசுறுப்பாக இருந்தார். இவர் மும்பை அந்தேரியில் வசித்து வந்தார். பிரபா 2000களின் பிற்பகுதியில் இறந்தார்.

மேற்கோள்கள்
-----------

1. 1 2  Deepika Vij (March 3, 2000). "Qawwali struggling to retain form". *The Tribune*. பார்க்கப்பட்ட நாள் 4 July 2013.
2. ↑  Alokparna Das (Dec 14, 2008). "Different pitch". Indian Express. பார்க்கப்பட்ட நாள் 4 July 2013.
3. ↑  "Prabha Bharti Ghazal & Qawali - Bollywood Ost Lp - Kesar Singh Narula". பார்க்கப்பட்ட நாள் July 4, 2013.
4. ↑  "Range Qawwali (1978)". Delhi Public Library. பார்க்கப்பட்ட நாள் July 5, 2013.
5. ↑  *Sainik Samachar: The Pictorial Weekly of the Armed Forces*, 1993, p. 20, பார்க்கப்பட்ட நாள் 5 July 2013
6. ↑   *Cultural News from India*. Indian Council for Public Relations. 1980. பக். 78.. பார்த்த நாள்: 5 July 2013.
7. ↑   *Indian and Foreign Review*. Publications Division of the Ministry of Information and Broadcasting, Government of India. 1980. பக். 29.. பார்த்த நாள்: 5 July 2013.
8. ↑  Tripathi (March 5, 2011). "Song and struggle". *The Hindu*.. பார்த்த நாள்: 4 July 2013.
9. ↑   *Rubeena Film Directory*.. பார்த்த நாள்: 5 July 2013.

வெளி இணைப்புகள்
---------------

* Prabha Bharti at AllMusic
* ஐ.எம்.டி.பி இணையத்தளத்தில் பிரபா பாரதி
**முல்லன்பூர் கரிப்தாஸ்** என்பது இந்திய மாநிலமான பஞ்சாபில் உள்ள எஸ். ஏ. எஸ் நகர் மாவட்டத்தில் உள்ள ஒரு நகரமாகும். இது மொகாலி, சண்டிகர் நகரங்களுக்கு வடக்கே உள்ளது. கரிப்தாஸ் கிராமம் இந்த நகரத்திற்கு அருகில் அமைந்துள்ளது.

வரலாறு.
-------

இந்த நகரம் மன்னர் ஹத்னோரியா ராஜாவின் தளபதியான கரிப்தாசால் நிறுவப்பட்டது. இந்த நகரத்தின் முழு பெயர் "முல்லன்பூர் கரிப்தாஸ் டா". துர்க்கையின் ரூபமான ஜெயந்தி தேவி, பொதுமக்களைக் காப்பாற்றுவதற்காகக் கொடூரமான மன்னருக்கு எதிராகப் போராடுமாறு கரிப்தாஸைக் கேட்டதாக புராணக்கதை கூறுகிறது. கரிப்தாஸ் போரில் வெற்றி பெற்று முல்லன்பூரை தனது பேரரசின் முதல் கிராமமாக நிறுவினார்.

மக்கள் வகைப்பாடு
----------------

2001 ஆம் ஆண்டு இந்திய மக்கள் தொகை கணக்கெடுப்பின்படி, முல்லன்பூர் கரிப்தாஸ் மக்கள் தொகை 6143 ஆகும். மக்கள் தொகையில் ஆண்கள் 53% ஆகவும், பெண்கள் 47% ஆகவும் உள்ளனர். முல்லன்பூர்-கரிப்தாஸ் சராசரி கல்வியறிவு விகிதம் 72% ஆகும், இது தேசிய சராசரியான 59.5% ஐ விட அதிகமாக உள்ளது. ஆண்களின் கல்வியறிவு 76% ஆகவும், பெண்களின் கல்வியறிவு 67% ஆகவும் உள்ளது. 2011 இந்திய மக்கள் தொகை கணக்கெடுப்பின்படி, 51.27 மக்கள் தொகையில் சீக்கியர்கள், 46.20% இந்துக்கள் ஆவர். மொகாலி பெருநகர மேம்பாட்டு ஆணையம் இந்த நகரத்தில் குறைந்த அடர்த்தி கொண்ட குடியிருப்பு திட்டத்தை கொண்டுள்ளது.

விளையாட்டு
----------

மகாராஜா யாதவிந்திரா சிங் பன்னாட்டுத் துடுப்பாட்ட அரங்கம் இந்த நகரத்தில் உள்ள ஒரு பன்னாட்டுத் துடுப்பாட்ட மைதானமாகும். முல்லன்பூரில் 150 ஹெக்டேர் பரப்பளவில் கோல்ஃப் மைதானத்தை உருவாக்க பஞ்சாப் அரசு திட்டமிட்டிருந்தது. மேலும் உள்ளக அரங்கு, திறந்த மைதானம் அடங்கிய விளையாட்டரங்கும் அங்கு கட்டப்படும்.

மேற்கோள்கள்
-----------

1. ↑  "Punjab polls: In vicinity of Mullanpur, Garib Das village waits for development". 2017-01-18.. பார்த்த நாள்: 2018-07-26.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. பார்க்கப்பட்ட நாள் 2008-11-01.
3. ↑  "Mullanpur Garib Dass City Population Census 2011 - Punjab". *www.census2011.co.in*. பார்க்கப்பட்ட நாள் 2018-07-26.
4. ↑  Mullanpur to be on cricket map
டேனியல் மின்கலம், 1836.
**டேனியல் மின்கலம்** (Daniell cell) 1836 ஆம் ஆண்டில் ஜான் ஃபிரடெரிக் டேனியல், எனும் பிரித்தானிய வேதியியலாளர் மற்றும் வானிலை ஆய்வாளரால் உருவாக்கப்பட்ட ஒரு மின்வேதியியல் மின்கல வகையைச் சார்ந்தது. இம்மின்கலத்தில் தாமிரப் பாத்திரத்தில் தெவிட்டிய மயில் துத்தம் கரைசல் எடுத்துக்கொள்ளப்படுகிறது. நுண்துளைப் பாண்டம் ஒன்றினுள் நீர்த்த சல்பூரிக் அமிலத்தில் துத்தநாகத் தண்டு வைக்கப்பட்டிருக்கும். நுண்துளைப்பாண்டம் மயில் துத்தம் கரைசலினுள் வைக்கப்பட்டிருக்கும். துத்தநாகத்தண்டு சல்பூரிக் அமிலத்துடம் வினைபுரிந்து Zn++ அயனிகளையும் இரு எலக்ட்ரான்களையும் தரும். Zn++ அயனிகள் நுண்துளைப் பாண்டத்தில் உள்ள துளைகளின் வழியே சென்று மயில் துத்தம் கரைசலுடன் வினைபுரிந்து Cu++ அயனிகளை உருவாக்கும். இந்த Cu++ அயனிகள் நேர்மின்வாயான தாமிரப்பாத்திரத்தில் படியும். டேனியல் மின்கலம் மின்சுற்றில் இணைக்கப்படும்போது துத்தநாகத்தண்டிலிருந்து இரு எலக்ட்ரான்கள் சுற்றின் வழியே சென்று தாமிரத்தில் உள்ள தாமிர அயனிகளை நடுநிலையாக்கும். இதனால் தாமிரத்தில் இருந்து துத்தநாகத்திற்கு மின்சாரம் பாயும். டேனியல் மின்கலம் 1.08 வோ மின்னியக்கு விசையைத்தரும். நிகழ்கால வரையரைப்படி, டேனியல் மின்கலத்தின் செந்தர மின்னிலை 25° செ வெப்பநிலையில் 1.10 வோ ஆகும். இக்கலத்தில் நிகழும் மொத்த வினை ஓர் ஏற்ற ஒடுக்க வினையாகும். டேனியல் மின்கலம் *வோல்டாயிக் மின்கலம்* என்றும் அழைக்கப்படுகிறது.

மேற்கோள்கள்
-----------

1. ↑  Borvon, Gérard (September 10, 2012). "History of the electrical units". Association S-EAU-S.
2. ↑  Hamer, Walter J. (January 15, 1965). *Standard Cells: Their Construction, Maintenance, and Characteristics*. National Bureau of Standards Monograph #84. US National Bureau of Standards. .
3. ↑  Spencer, James N.; Bodner, George M.; Rickard, Lyman H. (2010). *Chemistry: Structure and Dynamics (Fifth Edition)*. John Wiley & Sons. பக். 564. பன்னாட்டுத் தரப்புத்தக எண்:9780470587119. .

மேலும் படிக்க
-------------

* Saslow, Wayne M. (1999), "Voltaic cells for physicists: Two surface pumps and an internal resistance", *American Journal of Physics*, **67** (7): 574, doi:10.1119/1.19327
* Lester, James C.; Vicari, Rosa Maria; Paraguaçu, Fábio (2004), Lester, James C.; Vicari, Rosa Maria; Paraguaçu, Fábio (eds.), *A Qualitative Model of Daniell Cell for Chemical Education*, Lecture Notes in Computer Science, vol. 3220, doi:10.1007/b100137, ISBN 978-3-540-22948-3

வெளியிணைப்புகள்
---------------

* Daniel Cell Experiment பரணிடப்பட்டது 2006-08-25 at the வந்தவழி இயந்திரம்
**காமினி கௌஷல்** (Kamini Kaushal) இந்தி திரைப்பட மற்றும் தொலைக்காட்சி நடிகை ஆவார். இவர், நீச்சா நகர் (1946), மற்றும் பிரஜ் பஹு (1955) போன்ற படங்களில் நடித்த கதாபாத்திரங்களின் மூலமாக அறியப்படுகிறார். இதில் நீச்சா நகர் திரைப்படம், 1946இல் நடைபெற்ற கான் திரைப்பட விழாவில் திரையிடப்பட்டு வெற்றி பெற்றது. மேலும், பிரஜ் பஹு திரைப்படம் இவருக்கு பிலிம்பேரின் சிறந்த நடிகைக்கான விருதைப் பெற்றுத் தந்தது. இவர், 1946 முதல் 1963 வரை திரைப்படங்களில் முன்னணி கதாநாயகியாக நடித்துள்ளார். அதில் *தோ பாய்* (1947), *ஷாகீத்* (1948), *ஜித்தி* (1948) *ஷப்னம்* (1949), *நதியா கே பார்* (1948) போன்றவை குறிப்பிடத்தக்கவை ஆகும். இவர் 1963 முதல் குணச்சித்திர வேடங்களில் நடித்துள்ளார். அவை மக்களிடையே வரவேற்பை பெற்றன. மேலும் இவர் ராஜேஷ் கன்னாவுடன் மூன்று படங்களிலும், மனோஜ் குமாருடன் எட்டு படங்களிலும் மற்றும் சஞ்சீவ் குமாருடன் ஒரு படத்திலும் நடித்துள்ளார்.

இளமைப்பருவம்
------------

காமினி கௌஷல், உமா காஷ்யப் என்கிற பெயருடன் லாகூரில் பிறந்தார். இவருக்கு இரண்டு சகோதரர்களும், மூன்று சகோதரிகளும் இருந்தனர். இவரது தந்தை சிவ ராம் காஷ்யப், தாவரவியல் பேராசிரியராக பஞ்சாப் பல்கலைக்கழகம், லாகூர், பிரித்தானிய இந்தியாவின் மாகாணங்களும், ஆட்சிப் பகுதிகளும் (தற்போது பாக்கித்தான்) இல் பணிபுரிந்தவர் ஆவார். பேராசிரியர் காஷ்யப், இந்திய தாவரவியலின் தந்தை என அறியப்படுகிறார்.. 
இவரது தந்தை ஒரு குறிப்பிடத்தக்க தாவரவியலாளராக இருந்து, ஆறு வகை தாவரங்களை கண்டுபிடித்தார். காமினியின் ஏழாவது வயதில் நவம்பர் 26, 1934 அன்று அவரது தந்தை காலமானார். இவர், லாகூரிலுள்ள கின்னெர்ட் கல்லூரியில் பி. ஏ. ஆங்கில இலக்கியம் படித்தார். 1946இல் சேத்தன் ஆனந்த் மூலமாக *நீச்சா நகர்* திரைப்படத்த்தில் நடிக்க வாய்ப்பு கிடைத்தது.

இவரது இளமைப் பருவம் குறித்து ஒரு பேட்டியில், தான் முட்டாளாவதற்கு தனக்கு நேரமில்லை எனவும், கிடைக்கும் நேரத்தை நீச்சல், சவாரி செய்தல், சறுக்கு விளையாட்டு மற்றும் வானொலி நாடகங்களில் பங்கெடுத்தல் மூலமாக செலவிடுவதாகவும் தெரிவித்துள்ளார். வானொலி நாடகங்களில் பங்கு பெறுவதால் தனக்கு 10 ரூபாய் ஊதியம் கிடைத்ததாகவும் குறிப்பிட்டுள்ளார். இவரது மூத்த சகோதரி, ஒரு வாகன விபத்தில் இறந்துவிட்டார். மூத்த சகோதரியின் இரண்டு பெண் குழந்தைகளுக்காக, காமினி தன் சகோதரியின் கணவரையே மணந்து கொள்ள முடிவு செய்தார். அதனால் 1948இல் மும்பை துறைமுகத்தில் முதன்மை பொறியியலாளராக இருந்த மூத்த சகோதரியின் கணவர் பி. எஸ். சூத் என்பவரை திருமணம் செய்து கொண்டு மும்பையில் வசித்தார். இவரது மூத்த சகோதரியின் மகளான கும்கும் சோமானி, காந்தியின் தத்துவம் குறித்து குழந்தைகளுக்கான ஒரு நூலை எழுதியுள்ளார். மற்றொரு மகளான கவிதா சாஹ்னி ஒரு ஓவியராவார். காமினிக்கு ராகுல், விதுர் மற்றும் ஷ்ரவண் என்கிற மூன்று மகன்கள் உள்ளனர்.
1950 களில், தம்பதியினர் மும்பையிலுள்ள மஸாகோனில் பெரிய, பரந்த, விசாலமான, மாளிகையில் வாழ்ந்து வந்தனர், இது அவரது கணவருக்கு மும்பைத் துறைமுகம் வழங்கியதாகும்.

தொழில்
------

காமினி, 1942 முதல் 1945 வரை கல்லூரியில் படிக்கும் போது தில்லியில் மேடை நாடகங்களில் நடித்துள்ளார். 1937 முதல் 1940 வரை பிரிவினைக்கு முன்பான காலத்தில், லாகூர் வானொலியில் குழந்தை நட்சத்திரமாக "உமா" என்கிற பெயரில் பணிபுரிந்துள்ளார்.

மேற்கோள்கள்
-----------

1. ↑  Biraj Bahu awards, ஐ.எம்.டி.பி இணையத்தளம்
2. 1 2 3 4 5  "Entertainment » Kamini Kaushal". Filmfare. பார்க்கப்பட்ட நாள் 19 July 2015.
3. ↑  "College Botany" by Ganguli, das and Dutta (Calcutta 1972)
4. ↑  Stars At Home – Kamini Kaushal, "cineplot.com"

வெளி இணைப்புகள்
---------------

* ஐ.எம்.டி.பி இணையத்தளத்தில் காமினி கௌஷல்
கடல் தாவரம்
கடல் தாவரவியலும் கடல்சார் பொருள்களும்
**கடல்சார் தாவரவியல்** *(Marine botany)* என்பது பெருங்கடல்களின் கடலோர மேலீடான ஒளிநுழைவு நீர்மண்டலம், ஓத இடைப் பகுதிகள், கடற்கரையோர சதுப்புநிலங்கள், கழிமுகங்களில் உள்ள உப்புத்தன்மையுள்ள நீரில் வளரும் தாவரங்கள், பாசிகளைப் பற்றி அறிய உதவும் அறிவியலாகும்.
இது கடல்சார் உயிரியல், தாவரவியலின் ஒரு பிரிவாகும்.

கடல் தாவர வகைப்பாடு
-------------------

உயிரிக் குழுக்கள் ஐந்து உலகங்களாகப் பகுக்கப்படுகின்றன: ஒருகல உயிரிகள், முகிழுயிரிகள், தாவரங்கள், பூஞ்சைகள், விலங்குகள்.

கடல்சார் சூழலியல்
-----------------

கடல்சார் சூழலியல், கடல்சார் தாவரவியல் கீழ்வரும் புலங்களை உள்ளடக்கியுள்ளது:

* கடலாழ மண்டலம்
* பவளப் பாறைகள்
* அலையாத்தித் தாவரங்கள்
* உவர்ச் சதுப்புநிலம்
* கடற்பாசிக் காடுகள்
* கடல் புற்கள்
* கடல் களைச்செடிகள்
* தாவர மிதவை உயிரிகள்

மேற்கோள்கள்
-----------

வெளியிணைப்புகள்
---------------

விக்கிமீடியா பொதுவகத்தில்,  
 ***Marine plants***   
என்பதில் ஊடகங்கள் உள்ளன. 


1. ↑  Editors, B. D. (2016-11-25). "Eubacteria". *Biology Dictionary* (in அமெரிக்க ஆங்கிலம்). பார்க்கப்பட்ட நாள் 2020-11-23. `{{cite web}}`: `|last=` has generic name (help)
2. ↑  Editors, B. D. (2016-11-05). "Archaebacteria". *Biology Dictionary* (in அமெரிக்க ஆங்கிலம்). பார்க்கப்பட்ட நாள் 2020-11-23. `{{cite web}}`: `|last=` has generic name (help)
3. ↑  Dawes, Clinton J. (1998-02-27) (in en). *Marine Botany*. John Wiley & Sons. பன்னாட்டுத் தரப்புத்தக எண்:978-0-471-19208-4. .
**செட்டி பல்குணா (Chetti Palguna)** (பிறப்புஃ 26 ஜனவரி 1963) இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். ஆந்திரப் பிரதேசத்தைச் சேர்ந்த இவர் 2019 ஆம் ஆண்டு நடைபெற்ற ஆந்திரப் பிரதேச சட்டப்பேரவைத் தேர்தலில் அல்லூரி சீதாராம ராச்சூ மாவட்டத்தில் உள்ள அரக்கு தொகுதியில் ஒய். எசு. ஆர். சி. பி. கட்சியின் சார்பில் போட்டியிட்டு வெற்றி பெற்றார். சுயேச்சை வேட்பாளரான தோனு தோரா சியாரியை 25,441 வாக்குகள் வித்தியாசத்தில் இவர் தோற்கடித்தார்.

ஆரம்பகால வாழ்க்கை மற்றும் கல்வி
-------------------------------

பல்குணா முந்தைய விசாகப்பட்டினம் மாவட்டத்தின் அரக்கு மண்டலத்தில் உள்ள சீகரி கிராமத்தில் பிறந்தார். இவரது தந்தையின் பெயர் பக்கீரு என்பதாகும். விசாகப்பட்டினத்தில் உள்ள ஆந்திரப் பல்கலைக்கழகத்தில் பல்குணா அரசியல் அறிவியலில் முதுகலைப் பட்டம் பெற்றார். அரசியலில் நுழைவதற்கு முன்பு, இவர் ஒரு வங்கி ஊழியராக இருந்தார். தனது தொகுதியில் ஒரு தொழில்துறை பூங்காவை அமைக்கும் பணியில் இவர் ஈடுபட்டுள்ளார்.

தொழில்
------

பல்குணா 2014 ஆம் ஆண்டில் ஒய். எசு. ஆர் காங்கிரசு கட்சியில் சேர்ந்தார். பொதுத் தேர்தலில் ஒய். எசு. ஆர் காங்கிரசு கட்சியை பிரதிநிதித்துவப்படுத்தி அரக்கு நாடாளுமன்றத் தொகுதியில் போட்டியிட்டார். ஆனால் நாடாளுமன்றத் தொகுதியில் தெலுங்கு தேசம் கட்சியின் கோத்தப்பள்ளி கீதையிடம் தோல்வியடைந்தார். 2019 ஆம் ஆண்டில், இவர் ஒய். எசு. ஆர். காங்கிரசு கட்சியின் சார்பில் அரக்கு தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2024 சட்டமன்றத் தேர்தலில் போட்டியிட இவருக்கு அனுமதி மறுக்கப்பட்டது. ஆனால் இவரது மருமகள் கும்மா தாணுச்சா ராணி அரக்கு நாடாளுமன்றத் தொகுதியில் போட்டியிட ஒய். எசு. ஆர் காங்கிரசு கட்சியால் பரிந்துரைக்கப்பட்டார்.

மேற்கோள்கள்
-----------

1. 1 2  "TDP wand fails to do the trick in Visakha Agency" (in en-IN). 2019-05-23. .
2. ↑  "Araku Valley Election Results 2019 Live Updates: Chetti. Palguna of YSRCP Wins". *News18* (in ஆங்கிலம்). 2019-05-23. பார்க்கப்பட்ட நாள் 2024-03-22.
3. ↑  Correspondent, Special (2019-06-07). "APIIC urged to set up industrial park in Araku" (in en-IN). *The Hindu*. பன்னாட்டுத் தர தொடர் எண்:0971-751X. .
4. ↑  "Vizag: Tribals turn scenic village into tourism destination". 2020-11-26. .
5. ↑  Sudhir, S. N. V. "Andhra CM Jagan Mohan Reddy could face bumpy road after dropping MLAs from polls list". *Deccan Herald* (in ஆங்கிலம்). பார்க்கப்பட்ட நாள் 2024-03-22.
6. ↑  "Jagan drops 10 more MLAs ahead of upcoming elections". *Hindustan Times* (in ஆங்கிலம்). 2024-01-04. பார்க்கப்பட்ட நாள் 2024-03-22.
7. ↑  Correspondent, D. C. (2024-03-17). "YSRC changes Araku MP candidate for second time". *www.deccanchronicle.com* (in ஆங்கிலம்). பார்க்கப்பட்ட நாள் 2024-03-22.
8. ↑  Rao, G. Janardhana (2024-03-18). "Andhra CM Jagan's YSRC withholds Anakapalle candidate, shuffles Araku nominee in strategic election move". *The New Indian Express* (in ஆங்கிலம்). பார்க்கப்பட்ட நாள் 2024-03-22.
**சாம்வர்தகம்** அல்லது **சன்வர்தகம்** என்பது இந்து மதம் மற்றும் சைன மதத்தில், தெய்வீக சக்தி அல்லது இந்திரனால் பயன்படுத்தப்படுகிற சக்தி என்று பொருள்படுவதாகும். ஆற்றல் அல்லது நெருப்பு மேகம் என்று விவரிக்கப்படும் இந்த சக்தி, இந்திரன் விரும்பாததை அழிக்க பயன்படுத்தப்படுகிறது என்று இந்து மற்றும் சைன மத நூல்களில் குறிப்பிடப்பட்டுள்ளது. சம்வர்தகம் வால் நட்சத்திரங்களுடன் வலுவாக தொடர்புடையது.

விளக்கம்
--------

இந்து மதம் மற்றும் சைன மதத்தில், சம்வர்தகம் என்பது முதன்மையாக இந்திரனால் பயன்படுத்தப்படும் ஒரு சக்தியாகும். இருப்பினும், சில நூல்கள் இந்திரனைத் தவிர மற்ற தெய்வங்களால் இது படைக்கப்பட்டதாக சித்தரிக்கின்றன. இந்த சக்தி நம்பமுடியாத அளவிற்கு அழிவுகரமானதாக சித்தரிக்கப்படுகிறது.

மகாபாரத வன பருவத்தில், இந்திரன் தனக்கும் கிருஷ்ணனுக்கும் இடையே ஒரு சர்ச்சையைத் தீர்க்க இந்த சக்தியை பயன்படுத்துகிறான். இதிகாசத்தில், பொறாமையும் பெருமையும் கொண்ட இந்திரன் பிருந்தாவனத்தின் நிலங்களை வெள்ளத்தில் மூழ்கடிப்பதற்கு மேகத்தை அனுப்புகிறான்; மேகம் கொண்டு வரும் பேரழிவு தரும் மழையிலிருந்து நிலத்தை பாதுகாக்க கோவர்தன மலையை உயர்த்தும் கிருஷ்ணரின் தலையீட்டால் இது நிறுத்தப்பட்டது என்று கூறப்படுகிறது.

வன பருவத்தில், தருமன் சூரியனிடம், "உன் கோபத்தால் பிறந்த சம்வர்தக நெருப்பு பிரபஞ்சம் கலைந்தவுடன் மூன்று உலகங்களையும் இருப்பையும் மட்டும் அழிக்கட்டும்" என்று பிரார்த்தனை செய்கிறான். இதேபோல், மார்கண்டேய முனிவர் தருமனிடம் சம்வர்தகம் எப்படி ஒரு அசுபமான காற்றினால் பரவி பூமியை விழுங்கும் என்பதை விவரிக்கிறார்.

கந்த புராணத்தில், ஒரு உருத்திரன் (புயல் கடவுள்) கடல்களை குடிக்க அச்சுறுத்திய ஒரு பெரிய காளையை அடக்குவதற்கு சம்வர்தகாவை விடுவிக்கவும் இந்த சக்தியை உபயோகப்படுத்தியதாக கூறப்படுகின்றது. இந்தக் கதையில், சம்வர்தகம் பொங்கி எழும் நெருப்பாகச் சித்தரிக்கப்பட்டுள்ளது.

கர்காவின் படைப்புகளில், சம்வர்தகம் ஒரு பேரழிவு தரும், ஆற்றல்மிக்க சக்தியாக விவரிக்கப்படுகிறது. அது இரண்டு வால் நட்சத்திரங்களில் ஒன்றாக உள்ளது. இந்த இரட்டை வால்நட்சத்திரங்கள் மலைகள் மற்றும் பெருங்கடல்களை மூழ்கடிக்கும் பூகம்பங்கள் மற்றும் விண்கல் மழைகளை ஏற்படுத்தும் என்று கர்கா எழுதுகிறார். சம்வர்தகம் அதிக அழிவை ஏற்படுத்தும் என்று அவர் குறிப்பிடுகிறார்.

மற்றொரு வேத நூல் சம்வர்தகத்தை வால் நட்சத்திரம் என்றும் குறிப்பிடுகிறது. இந்த உரையில், வால் நட்சத்திரம் தோன்றி, வானத்தின் மூன்றில் ஒரு பகுதியை எடுத்துக் கொள்ளும் அளவுக்கு பெரிதாக வளர்கிறது. இது "மெல்லிய பயங்கரமான செம்பு நிற புகையை வெளியேற்றும்" என்று விவரிக்கப்படுகிறது. வால் நட்சத்திரம் உலகிற்கு மேலே தொங்கிக்கொண்டிருக்கும் போது, அரசர்கள் தங்களுக்குள் சண்டையிட்டுக் கொள்வார்கள் என்று சித்தரிக்கப்பட்டுள்ளது.

மேற்கோள்கள்
-----------

1. 1 2 3 4 5  R. N. Iyengar Raja Ramanna. "A Profile of Indian Astronomy before the Siddhāntic Period" (PDF). Indian Institute of Science.
2. 1 2  "Krsna, The Supreme Personality of Godhead". *krsnabook.com*. பார்க்கப்பட்ட நாள் 2018-11-04.
3. ↑  Bandyopadhyay, Indrajit (2013-02-20) (in en). *Mahabharata: A Tribute of Four Essays*. Lulu Press, Inc. பன்னாட்டுத் தரப்புத்தக எண்:9781105118654. .

இந்து மெய்யியல் கருத்துருக்கள்
**பாசிலா அல்லானா** (*Fazila Allana*) ஒரு இந்திய தொழிலதிபர் ஆவார். 1970 ஆம் ஆண்டு இந்திய நாட்டின் மகாராட்டிரா மாநிலத்தின் தெற்கு மும்பையில் பிறந்தார்.

ஆரம்ப வாழ்க்கை மற்றும் தொழில்
-----------------------------

குயின் மேரி பள்ளி மற்றும் சைடன்காம் கல்லூரியில் படித்து 1991 ஆம் ஆண்டு பட்டம் பெற்றார். பின்லாந்து நாட்டின் நகரமான ஒலுவில் ஓரிரு வருடங்கள் கழித்து பின்பு மும்பைக்கு திரும்பினார். அங்கு டிசுனி இந்தியா நிறுவனத்தில் வேலையில் சேர்ந்தார். அந்நிறுவனத்தார் மலேசிய நடவடிக்கைகளில் ஒரு பகுதியாக இருக்குமாறு கேட்டுக் கொண்டனர். இறுதியாக, அவர் மீண்டும் மும்பைக்கு வந்து ஜனவரி 2003 ஆம் ஆண்டு சோல் தயாரிப்பு பிரைவேட் லிமிடெட் என்ற தனது சொந்த நிறுவனத்தைத் தொடங்கினார். காபி வித் கரண், க்யா மசுத் கை லைப், மை கா லால், நச் பாலியே மற்றும் ராக்கி கா சுவயம்வர் போன்ற பிரபலமான நிகழ்ச்சிகளைத் தயாரித்துள்ளார். சோல் தயாரிப்பு பிரைவேட் லிமிடெட் நிறுவனம் இந்தியாவின் முன்னணி தொலைக்காட்சி தயாரிப்பு நிறுவனங்களில் ஒன்றாகும்.   

*

மேற்கோள்கள்
-----------

1. ↑  "SOL PRODUCTION PRIVATE LIMITED - Company, directors and contact details | Zauba Corp". *www.zaubacorp.com*. பார்க்கப்பட்ட நாள் 2019-11-03.
2. ↑  "SOL India". *Banijay Group* (in அமெரிக்க ஆங்கிலம்). பார்க்கப்பட்ட நாள் 2019-11-03.
3. ↑  "The rise and rise of SOL Productions". *Indian Television Dot Com* (in ஆங்கிலம்). 2018-05-30. பார்க்கப்பட்ட நாள் 2019-11-03.
***சர்வ தர்ம சம பவ*** (*Sarva Dharma Sama Bhava*) என்பது மகாத்மா காந்தியால் உருவாக்கப்பட்ட கருத்தாகும். இது, அனைத்து சமயங்களும் பின்பற்றும் வழிகளின் முடிவு ஒன்றாகவே உள்ளது என்ற சமய சமத்துவத்தைக் குறிக்கிறது.

இச் சொற்றொடரை முதல் முதலில் 1930 ஆம் ஆண்டு மகாத்மா காந்தி தனது இந்து, முசுலிம் தொண்டர்களின் தகவல் தொடர்புகளில் பிளவினைத் தணிக்கப் பயன்படுத்தினார். பல்வேறு சாதியையும் இனங்களையும் இணைத்து மிகப்பெரிய எதிர்-காலனித்துவ இயக்கத்தை காந்தி உருவாக்க, இக்கருத்தானது பெரிதும் உதவியது.

இது, அரசையும் சமயத்தையும் வேறுபடுத்தாமல் அனைத்து சமயங்களையும் அரவணைத்துச் செல்லும் இந்திய அரசின் சமயச்சார்பற்ற கோட்பாட்டின் முக்கியமான கருத்தாகவுள்ளது.

*சர்வ தர்ம சம பவ* என்பது, "அனைத்து தர்மங்களும்/நம்பிக்கைகளும் சாத்தியமானவையே" என்ற நேரடியான பொருளைத் தந்தாலும், பெரும்பாலும் சமயக் கண்ணோட்டத்தில் "அனைத்து சமயங்களும் ஒன்றே" அல்லது "அனைத்துப் வழிகளும் ஒரே இலக்கை நோக்கியே வழிகாட்டுகின்றன" என்றே மொழிபெயர்க்கப்படுகிறது.

இவற்றையும் பார்க்க
------------------

* கிறித்தவமும் பிற மதங்களும்
* வேற்றுமையில் ஒற்றுமை
* இந்துத்துவம்

மேற்கோள்கள்
-----------

1. ↑  Haynes, Jeffrey (2020). *Peace, Politics, and Religion*. MDPI AG. பக். 90. பன்னாட்டுத் தரப்புத்தக எண்:978-3-03936-664-4. .
2. ↑  
Rakhit, Maanoj (29 July 2013). *RKM Propagating the Opposite of What Vivekananda and Ramakrishna Had Said: Call to the Rank and File at RKM! Stand Up and Uphold the Truth*. Maanoj Rakhit. பன்னாட்டுத் தரப்புத்தக எண்:9788189746490.
3. ↑  Losonczi, Peter; Van Herck, Walter (2017). *Secularism, Religion, and Politics: India and Europe*. Routledge. பக். 33. .
4. ↑  
Smith, Donald E (2011). *India as a Secular State*. Princeton University Press. பன்னாட்டுத் தரப்புத்தக எண்:9781178595253.
5. ↑  
Larson, Gerald James (2001). *Religion and Personal Law in Secular India: A Call to Judgment*. Indiana University Press. பன்னாட்டுத் தரப்புத்தக எண்:0-253-33990-1.

வெளி இணைப்புகள்
---------------

* Sarva Dharma Samabhãva or Sarva Dharma Sambhrama? Essay by David Frawley (Prajna: A Journal of Indian Resurgence, January–March, 1997)

இந்து மெய்யியல் கருத்துருக்கள்
**சுயம்புலிங்கம்** என்பது மனிதர்களால் செய்யப்படாமல் இயற்கையாகத் தானே தோன்றிய இலிங்கம் என வகைப் படுத்துகின்றனர். உலகத்திலேயே அதிகமான சுயம்புலிங்கங்கள் இந்தியாவில் உள்ளன. அவற்றில் தமிழ்நாட்டில் மட்டும் 44,000 சுயம்புலிங்கங்கள் உள்ளதாக அறியப்படுகிறது.[]

பண்டைக்காலத்தில் மரமாக இருந்து பிரளயகாலத்தில் மண்ணுக்குள் புதைந்து படிமம் ஆகி, மரமானது கல்மரம் ஆகிவிடுகிறது. இவ்வாறான கல்மரங்கள் லிங்கவடிவில் இருப்பதைச் சுயம்புலிங்கம் என்கின்றனர். மதுரையில் உள்ள கடம்பமரத்தின் படிமம் ஆகும். மதுரைக்கு அருகே உள்ள திருப்பூவணத்தில் பாரிசாதமரத்தின் பூவினுடைய காம்புப் பகுதி படிமம் ஆகிச் சிவலிங்கமாக உள்ளது என்கிறது திருப்பூவணம் புராணம்.[]

விண்ணிலிருந்து இறங்கிய கல் ஒன்று படிமம் ஆகிக் காசியில் சுயம்பு லிங்கமாக உள்ளது. கும்பகோணத்தில் அமிர்தக்குடம் இலிங்கமாக உள்ளதாகப் புராணம் குறிப்பிடுகிறது.[]

மேற்கோள்கள்
-----------

1. ↑  "சிவலிங்கம் காட்டுவது என்ன".. பார்க்கப்பட்ட நாள் 3 மார்ச் 2017. `{{cite web}}`: Check date values in: `|accessdate=` (help); External link in ``|publisher=`` (help)

இந்து மெய்யியல் கருத்துருக்கள்
**ஜான் தன்ராஜ்** (John Dhanraj) இவர் ஓர் இந்திய தொலைக்காட்சி தொகுப்பாளர் ஆவார். இவர் 2010 முதல் 2013 வரை பொதிகைத் தொலைகாட்சியில் நிகழ்ச்சிகளை தொகுத்து வழங்கினார். 2014இல் கலைஞர் தொலைக்காட்சியில் சமூகப் பிரச்சினைகளை விவாதிக்கும் 'நெஞ்சு பொறுக்கிதில்லையே' என்ற நிகழ்ச்சியை தொகுத்து வழங்கினார். காரசாரத்திற்கான சிறந்த தொகுப்பாளர் விருதான எடிசன் விருதுகளை பெற்றுள்ளார்.

ஆரம்ப கால வாழ்க்கை
------------------

இவர், இந்தியாவின் தமிழ்நாட்டில்சென்னையில் பிறந்தார். டாக்டர் அம்பேத்கர் அரசு சட்டக் கல்லூரியில் சட்டப் பட்டம் பெற்றார்.

தொழில்
------

இவர், 1992 ஆம் ஆண்டில் சன் தொலைக்காட்சியின் நிகழ்ச்சியான கவிதை கேளுங்கள், என்ற உடனடி கவிதை நிகழ்ச்சியிலிருந்து தனது வாழ்க்கையைத் தொடங்கினார். பின்னர் பொதிகையில் வெளியான சமூக விழிப்புணர்வு நிகழ்ச்சியான 'காரசாரம்' (2010-2013) என்ற நிகழ்ச்சியில் தோன்றினார். இவர் கலைஞர் தொலைக்காட்சியில் ஒளிபரப்பாகும் 'நெஞ்சு பொறுக்குதில்லையே' என்ற சமூகப் பிரச்சினைகள் பற்றிய ஒரு நிகழ்ச்சியைத் தொகுத்து வழங்கி வருகிறார்.

பாடலாசிரியர்
------------

மனதில் ஒரு மார்கழி (தமிழ்)  மற்றும் லில்லிஸ் ஆஃப் மார்ச் (மலையாளம்)  படத்திற்காக இவர் பல பாடல்களை எழுதியுள்ளார்.

மேற்கோள்கள்
-----------

1. ↑  "எக்ஸ்பிரஸ் சேனல்". cinemaexpress.com. Archived from the original on 2014-01-03. பார்க்கப்பட்ட நாள் 2014-08-22.
2. ↑  "பிரபலமான நிகழ்ச்சிகள்", *குமுதம் (இதழ்)*, 19 October1995.
3. ↑  "மனதில் ஒரு மார்கழி". www.maalaisudar.com. Archived from the original on 2014-08-18. பார்க்கப்பட்ட நாள் 2014-08-22.
4. ↑  "John dhanraj Albums(malayalam)". www.raaga.com. பார்க்கப்பட்ட நாள் 2014-08-22.